
ADVERTISEMENT. 



This inaugural oration, delivered in 1 783, may be valua- 
ble on one account ; for as much as it fixes the era of an 
historicalfact not to befound on the records ofthe Universi- 
ty. That the origin of the second school of medicine in 
JLmerica (that of Pennsylvania having preceded it by about 
thirty years) should have been publicly celebrated before 
the highest civil authorities in the Commonwealth, — clerical 
and literary bodies—with a festive entertainment, and by 
illuminations of all the college buildings, and yet no record 
made of the installation, must surprise all those unacquaint- 
ed with the remissness of times past. 

As the department of the theory and practice of 
physic consociates.and unites the entire science ofmedicine, 
the first Professor of it was led to speak of its preliminary 
branches,—Anatomy, Chemistry, Botany, Materia Medica, 
and JYatural Philosophy,—and to appeal most eamestly to 
the powers and virtues of the Commonwealth, to supply a 
desideratum, benevolently called for by suffering humanity, 
—Imean, the study and restoration of " the mind diseas- 
ed."* 



» JVow [1829], in a great measure, suppKed by a noble Asylum for the Insane. 



IV 



If the primordium of our Medical School; and if the 
date of the first lectures in this new world, on Natural 
History in general, and on Mineralogy and Botany inpar- 
ticular* be a matter of little importance now, it does not 
follow, but that an authentic record of such events will be 
a subject of more than simple curiosity in times to come. 
The public have been recently apprized, by the first man in 
the nation,] how little was actually known of " one Har- 
vard," — a name that will be venerated so long as the Uni- 
versity shall exist ! 

Cambridge, New-England, January 1829. 



• First given by the autlwr in 1786 and 1787 in the Rhode Island College ; and 
from that period, during more than twenty years, in the University of Cambridge. 
See his " Botanist," printed in 1811, — being the Botanical part of his course of 
JVatural History. 

t By His Excellency Johx Quincy Adams, Prcsident of the United States, on 
the completion o/ the monument, just erected in this vicinity, to the memory ofthe 
Rev. John Harvard, a native of Old England. 

Quum ad dignitatem publice hac in schola medicinae 
Harvardiana docendi advocatus, jam nunc autem, cum 
aliis meis in eadem facultate sociis, solenni ritu constitu- 
tus sim, mese sunt partes, antequam munus nostrum auspi- 
cati fuerimus, ut salutationes ex more dicam, grates debi- 
tas persolvam. 

TE IGITUR IMPRIMIS, CUJUS SUB AUSPICIIS TAM FL0RET NEQUE 
SOLA ACADEMfA, TOTA VERO RESPUBLICA NOSTRA MASSACHUSET- 
TENSIS! VIR SPECTATISSIME,PR.EFECTE,*AMPLITUDINE MUNERUM, 
VIRTUTUM PR^STANTIA, ILLUSTRISSIME ! MIHI SEMPER, SEMPER- 
QUE NOSTRATIBUS, POSTERIS SEMPER, PER OMNEM PROVINCIA- 
RUM FOZDERATARUM, PROPTER BENEFICIA MAXIMA, BELLO FU- 
RENTE, PERICLITANTE LIBERTATE, IN EAM COLLOCATA, UNIVERSI- 
TATEM, COLENDE ! 

VOS ETIAM, CURATORES EXIMII, ACADEMLE HUJUS CANTABRIGI- 
ENSIS PATRONI MUNIFICI, QUIBUS SUMME VENERATIONIS TESTI- 
FICAND^E MIHI EST CAUSA, QUOD, CUM VESTR^ SIT AUCTORITATIS, 
VISUM EST NOBIS ET NOSTRA DISCIPLINA ACADEMIAM AUGERE, 
CONSALUTO ! 

TEQUE, PR^ESESf ORNATISSIME, DOCTISSIME ! MUNERIS GRAVI- 
TATE, SPLENDORE ERUDITIONIS PRiECLARE ! NOSTRiE ACADE- 
MI^E LUMEN SEMPER VENERANDUM ! 

* Hancock. t Willard. 

VOS QUOQUE, PROFESSORES CLARISSIMI, AMICISSIMI COLLEGiE ! 

NEC NON VOS, VERBI DIVINI INTERPRETESj CASTISSIMI ! PLURI 
MUM VENERANDI ! 

ATQUE VOS, LECTISSIMA JUVENTUTIS STUDIOS^ CORONA ! PA- 
TRI^E SPES ! CURA ET AMOR NOSTER, CONSALUTO ! 

VOBIS DENIQUE OMNIBUS, CUJUSCUNQUE VEL ORDINIS SITIS 
VEL REGIONIS, AUDITORES HUMANISSIMI, 

BENE FAUSTUMQUE PRECOR ! 



Quum primum Reipublicae Batavianae cives summa vir- 
tute, extremis laboribus, summam sui potestatem sibi vin- 
dicassent, scholas protinus medicas curabant adornare ; 
quippe qui rectissime judicarent, vix aliquid tantum com- 
modi, majorem famam, gentibus afferre, quam medicae ar- 
tes, qua possit diligentia, bene instauratae. 

Quibus causis populus quivis in bellum impellatur, haud 
difficile est ex curis, intermisso bello, primo ab eodem in lo- 
co habitis, intelligere. Hinc ista prudentissima nostri secu- 
li civitas Batavorum, integris rebus, scholas medicas, inter 
id genus alia, instituendas putavit. Tum vero omnibus vi- 
ribus in rem literariam intendere ; dataque opera ut cogni- 
tiones, virtutes, praecipue autem cultus Dei verus, per to- 
tam civitatem florerent, magna ferre indicia quarum rerum 
causadimicasset; — hos fructus exoptatos, hanc esse spem, 
quae Reipublicae laboranti in auxilium advenisset* 

Haec si, ac similia, Batavis sint laudi, ncs revera Ameri- 
cani necesse est majorem laudem consequamur : quippe 
quum bellum, belloque consociata, duris urgens in rebus 
egestas, gladium strictum, mors ipsa, adhuc grassarentur ; 
hoste foris, intra muros proditore luctantibus ; laxa socie- 
tate vixque soluta ; spe sola relicta ! tot, inquam, malis 
nobis instantibus, tanta tenebrarum undequaque circum- 
fusa. caligine, vel hujusmodi rebus intendisse animum, vel 
occasionem disciplinas liberales colendi praebuisse, plus 
est quam sperari potuisset, omnia exempla facile supe- 
rat. At ea tamen ipsa turba rerum, nulla tranquillitate, 
otio nullo, Academiae, eruditorumque sodalitates, apud 
vos sunt instauratae ! Inter diras adeo calamitates affulge- 
bat spes aliqua disciplinarum reficiendarum, et vestris 
auspiciis caput extulit Schola Medica. 

Haec aevi hujusce apud nos facta per longum tempus 
memoriae proditum iri, minime dubium est. Non poterunt 
scriptores non illos homines admirari, qui, sicut olim, tem- 
pore Nehemiae, Judaei, altera manu operati sunt, telum al- 
tera comprehenderunt ; ita, nec contumeliis hostium, nec 
ensibus moti, in id incubuere, quo rem repararent litera- 
riam aeque ac publicam. 

Prsevalidum vero praesidium contra gentium omnium 
vastatorem schola medica ; quam, etsi non instituistis, 
mente tamen, discordia mundi nostri fundamenta quati- 
ente, suscepistis. Quis enim adsit, quis horum juvenum 
maxime juvenis, cui nostrae calamitates non in memoriam 
veniant ? quis earundem non particeps fuit ? — Sed nunc 
nulla procella ! Salva res est ! quiescit orbis totus terra- 

rum ! Gentes, igitur, omnes, tollite plausus ! acclamantes 
ovanti voce Deo ; quippe bella placat ad nostras us- 
que ultimas terras ! Tandem perfringitur arcus ! de- 
truncatur hasta ! sceptrumque tyrannicum ipse Omnipo- 
tens fregit ! Regnat pax ! exultat tellus ! Extemplo de- 
serta revirescent, incultaque ! frequentabitur solitudo ! 
Non nobis — non nobis, auditores dilecti ! sed Illi, qui tem- 
pla Cceli summi tonitru concutit, est hujusmodi otii, est tot 
beneficiorum, libertatis carissimae, in perpetuum, sit ita ! 
firmatae, soli Ipsi, inquam, danda est laus ! 

Est nostrae disciplinae, hominem integrum conservare, 
infirmum roborare, morientem, si possit, restituere, vitam- 
que extendere. Quantum opus, tanta instrumenta. 

Praxin Medicam, de qua agimus, spectant anatomia, 
chemia, herbarum scientia, remediorum, omni ex natura 
quaerendorum, cognitio. Quum igitur maxime valet, latis- 
sime patet, pro vestra obsecro humanitate, mihi pauca de 
medica arte disserenti, facilem aurem praebeatis. 

Medicinam antiquissimis temporibus sola constitisse ex- 
perientia, et ratio docet et quicquid superstet artis histo- 
riae ; postmodo veriim de theoretice cogitatum fuisse, de- 
que medicamentorum, ut dicunt, rationali, per colloquia 
indagato, et disputationes. Praeterea negari non potest, 
quin prior pars, i^TteigLxrj dicta, omnino certissima sit ; 
rebus enim iisdem, experientia eadem est. Hinc Hippo- 
cratis scripta, hinc libros Galeni, hinc Celsi, aliorumque 
veterum medicorum ad praxin pertinentia, experimenta 
praecipue complectentia, posteritati aeternae traditum iri 
verisimillimum est. 

Plurima tamen detexit circa corporis fabricam recentio- 
rum industria ; multum adhuc latet, et latebit forte diu. 
Nihilominus, qui nobiscum hac in arte antiquos conferre 
voluerit, nostra perpensa anatomia, chemia, chirurgica, 
botanica, mechanica, physica, novis perpensis medicamen- 
tis, priorum multis, aut foeditatem propter, aut cruciatus in 
utendo, abjectis, hos nescio quatenus cedere ultro fatebi- 
tur. 

Ad corpus humanum, tam sanum quam aegrum, rite cog- 
noscendum, dilucide explicandum, nihil utilius, imo, nihil 
magis necessarium est quam anatomia. Sola haec morbos 
explorat ; sedibus, quamquam sint occultae, reclusis, haud 
raro causas morborum in lucem exponit ; unde magna 
anatomiae in tqv yvaixav xal nadscov doctrina utilitas. 

Quis, quaeso, Auditores optimi ! de rupturat cordis cogi- 
tasset unquam, nisi id in factis anatomicis deprehensum 
esset 1 Quis vasa lactea, — quis cordis et aliorum mus- 
culorum irritabilitatem, — quis peristalticum intestinorum 
motum compertum haberet, si abfuisset anatomicorum 
sedulitas ? Hinc semper manet, anatomen primarium 
esae medicinae fulcrum. 

Botanice, parum veteribus cognita, eo hodie exculta 
est, ut nulla est planta, quae non ex certis, a Creatore illi 
inditis, notis, facile cognosci possit. 

Nihil minus medicinae utilitatis attulit chemia. Nam 
hujus auxilio et patefactae sunt latentes, antea autem ig- 
notae, in corporibus vires; quinetiam medicamenta valen- 
tissima, veteribus incomperta, in usus hominum cesse- 
runt ; totaque res pharmaceutica insigniter adaucta est, 
2 

Quare medicus chemia carere non potest, si errores in 
remediis administrandis gravissimos vitare velit. Qua vi- 
tantur difficultate ! quum sit error multiplex. Quam fre- 
quentes paralogismi ! Quae nunc tamen non est narran- 
di locus. 

Neque profecto exponantur animantium sine physicae 
accurata notitia motiones. Qui potest enim, aeris incom- 
perta natura, intelligi quomodo fiat respiratio ? Visus ut 
explicetur, lumine haud intellecto, haud perspectis ejus 
radiandi legibus, qui fieri potest ? Qui auditus, nisi tjj 
nvevfianxjj prius incumbatur ? 

Quinimo, animalium singula corpora quasi sunt machi- 
nae quas dicunt hydraulicas ; in quibus magna celeritate, 
in circulum eunt redeuntque diversi humores, perpetuo 
motu, vix credibile pondus. Ideoque ad mechanicen 
quicquid pertineat, quicquid ad hydrostaticen, se quodam- 
modo cum medica disciplina commisceat. Istarum vero 
scientiarum praecepta, ubinam est majore fructu requi- 
rere, quam in hac ipsa Academia ? — Haec quidem amplius 
persequi vellem ; sed angustius tempus vetat. Alia oc- 
casione, in amplissimo dilectissimoque hoc campo, luben- 
ter exspatiabor. 

"Homines ad Deos" — ita Cicero — "nulla re propius 
accedunt, quam salutem hominibus dando." Sic jure lo- 
cutus est Romanae eloquentiae parens. Quid autem hu- 
manius, quid homine, quid Christiano homine, dignius, 
quam opem languidis, morbo afFectis, cruciatis, afferre ? 
Dolendum quidem est, illam medicinae partem, quae trac- 
tat de regimine mentis, quoad medicorum est, mente- 

que capti curatione, adhuc adeo incultam, adeo deser- 
tam, jacere, ut propemodum tota desideretur ! Quocirca 
agite, eruditi ! collatisque in commune notitiis, tentamini- 
bus, et si quid aliud perutile sit, medicam hanc philoso- 
phiam colite, exornate ! Jubet argumenti dignitas, sua- 
det artis incrementum, exigit denique humani generis 
amor, ut opus istud aggrediamini ! 

Et Tu, Primus inter primarios, Prjefecte celsissime ! 
Tu, Pr^eses prudens, literatus ! Vos, hujusce Academiae 
Curatores generosi ! Vos, Verbi Divini Interpretes cas- 
ti ! vos nihil prius, nihil cordi magis, nihil honori, utinam 
habeatis, nec habituros diffido, quam ut haec nostra Acade- 
mia, unde toti Reipublicae Americanae eximiam utilita- 
tem, civitati vero, in qua sita est, et decus, et opes, et 
magnam fortunam adferri quisque sapiens judicet, in- 
signia indies capiat incrementa. Vobis datur, Patriae Pa- 
rentes, fautores mei atque amici ! penes vos est condeco- 
rare scientias ; hanc disciplinam in primis necessariam, 
apud nos quidem adhuc incultam, medicam scilicet, insti- 
tuisse, vestra laus est. 

Academia Cantabrigiensis ! — et jam tibi adscito vel 
mihi liceat Te matrem compellare ! age ! perge ! solis ori- 
entis instar, lumina usque ad Reipublicae nostrae extrema 
diffunde ! Nunquam mihi suadebitur, quin horum benefi- 
cio et posterorum, quin Cceli favore, magis ampla, magis- 
que, evaderis ; nostras terras omnes complexa illustrave- 
ris ! Dubitandi locus non est, tibi hanc futuram fortunam, 
quae ipsi Reipublicae fortissimo vinculo nexa es. 

O faxit Deus Optimus Maximus, hoc tandem tem- 
pore, quo civitati plus immineat quam hactenus un- 
quam periculi, Patriam dilectam, Academiam, libertatem, 
Coeli beneficium unicum, solum Reipublicae columen, in- 
tactas intemeratasque evadere, in aeternum vigere ! 



DIXI! 



